नई दिल्ली। तेलुगू फिल्म इंडस्ट्री और कई अभिनेताओं के खिलाफ कास्टिंग काउच पर बोलने वालीं एक्ट्रेस श्रीरेड्डी ने अब एक फेसबुक पोस्ट कर हलचल मचा दी है। रेड्डी ने अपने फेसबुक अकाउंट पर क्रिकेट के भगवान कहे जाने वाले सचिन तेंदुलकर पर निशाना साधा है। रेड्डी ने एक क्रिप्टिक पोस्ट में लिखा की सचिन तेंदुलकर से एक चार्मिंग लड़की ने रोमांस किया था। उनके इस पोस्ट पर सचिन तेंदुलकर की तरफ से तो कोई प्रतिक्रिया नहीं आई है, लेकिन क्रिकेटर के फैंस ने रेड्डी को ऐसा लिखने पर काफी खरी-खोटी सुनाई है।